Italië klop Georgië, verstewig plek in Sesnasies-reeks | Maroela Media
Italië het Saterdag in Florence sy belangrike wedstryd teen Georgië gewen en daarmee moontlik verseker dat hy nie in die onmiddellike toekoms sy plek in die Sesnasies-reeks sal verloor nie.
Die tuisspan het met 28-17 gewen nadat die wedstrydvoorsprong 18-7 was en het vier drieë teen Georgië se een gedruk. Georgië was vroeg in die wedstryd met 7-3 voor, maar toe het Italië beheer in die taai wedstryd oorgeneem
Italië, wat die afgelope drie jaar die houtlepel in die Sesnasies-reeks "gewen" het, het hiermee die eerste kragmeting tussen dié twee lande sedert 2003 gewen.
Die Azzurri se swak vertonings in die Sesnasies-reeks, waar hulle laas in 2015 'n wedstryd gewen het, het verskeie kere al tot vertoë deur Georgië gelei dat hulle Italië se plek in die belangrikste reeks in die Noordelike Halfrond moet inneem.
Georgië het agt van die laaste tien Europese Kampioenskap-reekse gewen. Daar is egter geen formele promosie-reël nie en Italië lyk nou vir die afsienbare tyd seker van sy huidige status.